Nyeste Skilderie af Kiøbenhavn, 1812-02-15
Jngen, som er opmærksom paa Medborgeres Daad, vil kunde negte, at der jo findes dem, som vide, at føre sig vort eget Lands Frembringelser til Nytte, som have vant sig til, at undvære meget, hvad vi tilforn have maattet hente hos Udlændinge, eller kjøbe af Fremmede. - Men det er saa langt fra, at denne priisværdige Higen er saa almindelig udbredt, som den burde være. - Endnu findes Mange i de Danske Stater, som sætte for megen Priis paa fremmed, og ei forstaae eller skjøtte om at føre sig det, som port eget Land frembringer, til Nytte. Det er altsaa ikke overflødigt, at tilraabe danske Medborgere: Bort med den hadeværdige, ødelæggende og fordærvelige Smag for Fremmed; langt være fra Eder Ringeagt for vort Eget. - Lader os benytte os af vort eget Lands Frembringelser, ei prunke med laant Glands eller Gods, hvorved Staten mere og meere udmarves, lader os følge Landsfaderens omhuesfulde Vink, som troe og hengivne Undersaattere. Vort Land er rigt paa mange Frembringelser, til vor Tarv, som hidtil ere blevne ubenyttede, som vi ei vidste ret at anvende. Hvad er vor Trang? hvad behøve vi uundgaaeligen, hvad er det vi ikke kunde undvære, som vi hidindtil nødvendigen have maattet hente fra fremmed Land, Det er uden for min Plan at opregne alt, jeg vil kun anføre noget. Vi behøvede, f. Ex. Farvematerialier, Lægemidler, Vine, Olier, – men have vi da søgt, enhver i sin Kreds, at benytte, hvad vort eget Land frembringer, til at afhielpe disse Mangler; hvor har, efter en Dambourneys og Fleres Exempel, tilbørligen undersøgt, hvilke af vort eget Lands Planter, Vexter, Jordarter, Barker m.v., der afgive de bedste Farvestoffer, hvo beskjæftiger sig alvorligen og omhyggeligen nok med at indsamle i den rette Aarstid de Materialier Landet yder, have vi gjort chemiske Forsøg nok til at kiende de Hielpemidler, som vort eget Land rækker os, Norge leverer efter de nyere Opdagelser adskillige Produkter tjenlige til dette Øiemed - og selv Dannemark vil vist ikke mangle disse, naar de alvorligen eftersøges og nøiagtigen prøves. - Mange Kræfter, mange Materialier, ligge skjulte i Landets Skjød, som deels ei endnu ere opdagede, deels burde drages frem for Lyset. Skarntyde, Hyldeblomster, Guulsnerre og Berberisse afgive den gule Farve, Vaid den blaae; Krav den røde; Ellebarken et godt Farvestof til den sorte Farve, Valnødskaller til den brune, men hvormange give sig af med at indsamle af dem og flere i rette Tid, hvo har givet os tilbørlig Anviisning til deres rette Brug, hvormange mon endnu ikke ere uopdagede, som ved Tilsætning kunde give Mellemfarver, gjøre Jndførsel fra fremmede Lande undværlig og afhielpe vore Mangler, hvor mange Bær, og Safter mon der ikke gives i selve Landet, som og afgive Farvestof, naar de behørigen bleve undersøgte, Jeg nævner til Exempel Hylde, Soelbær, Ribs og saa mange andre Skovber. Har nogen hos os forsøgt at indsamle ChochenilleDyret, som hyppigen myldrer frem i de varme Foraarsdage, for at erfare, om det ei kan bruges, har nogen ret lagt Mærke til ved hvilke Planter det hyppigst opholder sig, for at kunne indsamle det i Mængde og dermed gjøre Forsøg, Hvo sysselsætter sig alvorligen og omhyggeligen nok med at indsamle i den rette Aarstid de mange Lægedoms-Urter, Planter og Rødder, vort eget Land frembringer, til at erstatte os Manglen paa det, vi tilforn have maattet hente fra Fremmede, hvo sysselsætter sig alvorligen med at gjøre nye Opdagelser i denne Green af Lægevidenskaben, at fremkalde fra sit indhyllede Mørke, hvad vore Forfædre, ansaae for nyttigt til dette Øiemed, som nu er kommen for en stor Deel i Forglemmelse, som er fortrængt ved alskens indførte Lægemidler, der skulde være passende for vort Clima? Mon ikke Naturens milde Herre paa ethvert Sted, i ethvert Land, har ladet fremvoxe af Jordens Skjød saavel hvad dervar tjenligt til Livets Næring, som anvendeligt til at tilbagevinde de svækkede Legemskræfter, Dette fortjener dog vist i mine Tanker en alvorlig og nøiagtig Undersøgelse. Saameget er vist, at mange af vort eget Lands Vexter og Planter kunne bruges med Nytte til Lægedom. Deres rette og hensigtsmæssige Brug kunde gjøre andre Landes Frembringelser i saa Henseende meget undværlige. Flere af vore Læger have vidstedet, og viist, hvorledes Landets egne Frembringelser kunde med Held bruges; men Kundskaben om disses rette Anvendelse og Brug synes ei at være udbredt nok. Det fortjener i det mindste at komme til almindeligere Kundskab, hvorledes adskillige ere blevne brugt med Nytte, men som ei ere almindelig nok bekiendt og anvendte, i det mindste ikke saameget, som de under nærværende Tidsomstændigheder i vort Fædreland fortjente at være det. De udsatte Belønninger, som skulde opmuntre Landets Børn til at indsamle paa rette Tid de allerede bekiendte saare nyttige Lægedoms-Urter, Planter eller Vexter, synes ei at have virket, hvad man maatte ønske Men mon ikke Mangel paa almindelig Kundskab om disse Lægemidlers nøiagtige Særkjende hidtil have heri lagt nogen hindring i Veien, Jeg troer det derfor vilde være af megen Nytte, naar et Herbarium vivum af saadanne Lægemidler blev uddeelt uden Betaling overalt i Landet, ved at omsendes blandt Præsterne, som ved givne Leiligheder kunde veilede dem, der havde Lyst og Leilighed til at indsamle samme, eller og en tydelig og omstændelig Anviisning, forsynet med illuminerede Kobbere, blev affattet over de vigtigste indenlandske Lægemidler, og denne blev udbredt til almindelig Kundskab - da vilde Virkningen af de udsatte Belønninger for disses Jndsamling tydeligere spores. Waatter til Jndpakning have vi, saavidt jeg veed, hidindtil hentet fra Fremmede. Ved den standsede Handel føles deres Savn endnu mere end tilforn, og dog behøve vi dem høiligen ved Varers Omsendelse i vor indenrigske Handel. Mange af vore Træers Bark kunde vist nok hertil afbenyttes og anvendes, men hvo undersøger, hvilke af disse der er de beqvemmeste og bedste. Vore Humleranker, vore Heste og Korhaar, vor Siv, afbenyttes ikke i den Henseende saaledes, som de i mine Tanker, under nærværende Tidsomstændighed, fortjene. Efter given Anviisning kunde mange nu ørkesløse Hænder sættes i Virksomhed til saadanne Forarbeidelser, som kunde bruges med Nytte og erstatte os Savnet af Fremmedes Tilførelser.